
РЕПУБЛИКА БЪЛГАРИЯ

Министър на земеделието и храните
Изх. № 91-514
14.03.2014 г.
ДО                                                                                           
ЗАИНТЕРЕСОВАНИТЕ ЛИЦА                                                                                           

УВАЖАЕМИ ДАМИ / ГОСПОДА,

            На основание чл. 29 от Закона за обществените поръчки Ви изпращам разяснения по документацията за участие в открита за възлагане на обществена поръчка за услуга с предмет: „Осигуряване на физическа денонощна въоръжена охрана на 21 броя комплексни и значими язовири – публична държавна собственост, съгл. приложение 1 към чл. 13 от Закона за водите, предоставени за управление на Министерство на земеделието и храните”, включваща 4 обособени позиции, както следва:
Въпрос 1: Моля да ни бъдат изпратени телефони на лицата от „Напоителни системи”, които да търсим при огледа на обектите. Тъй като в документацията няма образец на протокол за оглед, ако има такъв, моля да ни изпратите образец.
Отговор 1: Списък на клоновете на „Напоителни системи” ЕАД
клон Мизия - язовир “Кула”, язовир “Огоста”, язовир „Рабиша” 
Враца - 3000, ПК 91, ул. "Хр. Ботев" № 78
Тел: (092) 65 30 44

Управител: Гриша Босашки 

клон Среден Дунав - язовир „Горни Дъбник” и язовир „Сопот”
Плевен - 5800, ул. "Дойран" № 136
Тел: (064) 82 40 44

Управител: Цветанка Кръстева

клон Долен Дунав - язовир „Бели Лом”, язовир „Съединение” и язовир „Ястребино” 

Русе - 7000, ул. "Борисова" № 52
Тел: (082) 82 57 48

Управител: Валя Евтимова

клон Черно Море  - язовир „Тича”, язовир „Цонево”, язовир “Ахелой”, язовир “Порой”, язовир “Малко Шарково” 
Варна - 9000, бул. "Хр. Ботев" № 10
Тел: (052) 61 32 82

Управител: Цонко Цонев

клон Средна Тунджа - язовир „Жребчево” 
Сливен - 8800, ул. "Димитър Пехливанов" № 2
Тел: (044) 62 24 14

Управител: Иван Влахов

клон Горна Тунджа - язовир „Тракиец”
Стара Загора - 6000, ул. "Митрополит Методи Кусев" № 2
Тел: (042) 62 10 72

Управител: Филип Шукаров

клон Марица  - язовир “Пясъчник”, язовир “Домлян” 
Пловдив - 4000, бул. "Марица" № 122
Тел: (032) 65 45 21

Управител: Николай Велев

клон Струма-Места - язовир „Пчелина”, язовир „Дяково”
Дупница - 2600, ул. "Св. Иван Рилски" № 20
Тел / факс: (0701) 5 13 87

Управител: Александър Анин

клон София - язовир “Панчарево”
София

Гара Искър, ул. 5006 №4
Тел.:973 28 49

Управител: Руслан Коларов

клон Тополница - язовир „Тополница”  
Пазарджик - 4400, ул. "Пловдивска" № 3
Тел: (034) 40 40 40

Управител: Ивайло Първанов

В МЗХ няма образец на протокол. Всеки клон е съставил собствен протокол, който се попълва на място.

Въпрос 2: Ако се участва за повече от една обособена позиция (примерно за три), възложителят ще приеме ли една обща гаранция за участие в тези три позиции или ще се искат отделни гаранции за участие във всяка от обособените позиции.
Отговор 2: Съгласно т. ІІІ.1.1 от Обявлението за поръчката и предвид разпоредбите на чл. 61-62 от ЗОП следва да се представят отделни гаранции за участие във всяка от обособените позиции.
Въпрос 3: В точка ІІ.1.5. от Обявлението е предвидено, че трябва да изградим и поддържаме видеонаблюдение на посочените в този текст язовири. Същото изискване е заложено и в точка 5 на раздел ІІІ от Техническите задания (приложения №№3.1, 3.2, 3.3 и 3.4). В образците на Ценови оферти (приложения №№ 5.1, 5.2, 5.3 и 5.4), обаче не е предвидено място за вписване на цената за тази услуга. При това положение, къде и как следва да бъде посочена цената за изграждане и поддържане на съответните системи за видеонаблюдение – като допълнение в ценовите оферти или по друг начин?

Отговор 3: В образците на Ценови оферти (приложения №№ 5.1, 5.2, 5.3 и 5.4) е предвидено участниците да прилагат хонорар-сметка /свободен текст/, съдържаща сумите по отделните пера, по които предвиждат да извършат разходи при изпълнение на поръчката. Цената за изграждане и поддържане на съответните системи за видеонаблюдение следва да се посочи в хонорар-сметката.

Въпрос 4: В отделни обекти включени в обществената поръчка, като яз. Панчарево и яз. Тополница, има изградено видеонаблюдение на язовирните стени. Същото може ли да се използва и се доразвие в настоящата поръчка?

Отговор 4: Изграденото на язовир „Панчарево” и язовир „Тополница” видеонаблюдение е собственост на „Напоителни системи” ЕАД и ще бъде демонтирано. 

Въпрос 5: Дружеството ни извърши огледи на всички обекти (язовири) по поръчката. При огледите на последните обекти е било поискано нашите сътрудници да подпишат съответни протоколи за тези огледи. За това, че са дадени указания за подписване на въпросните протоколи, разбрахме впоследствие от Вашето писмо с разяснения №91-403/27.02.2014 г. Надяваме се, че няма да се иска протоколите да бъдат прилагани към офертната документация на съответния участник, тъй като в документацията за участие не е предвидено да се изготвят, подписват и представят такива протоколи, още повече, че в точка 5 от образеца на Техническа оферта (приложение №№ 4.1, 4.2, 4.3 и 4.4) изрично е записано, че участникът заявява, че е „запознат с местоположението, състоянието и техническите параметри на подлежащите на охрана обекти” по конкретната позиция. 

Отговор 5: Не се изисква протоколите за огледи да бъдат прилагани към офертната документация на съответния участник.
Въпрос 6: При огледите и разговорите със служители на „Напоителни системи” ЕАД е установено, че в част от Техническите задания (приложения №№3.3 и 3.4) не са включени някои съоръжения, сгради и пр., които представляват част от съответните язовири, а именно:

5.1. В приложение № 3.3:

а) язовир „Горни Дъбник”: 

- Помпена станция,

- Трафопост,

- ВЕЦ с контролна зона,

- Административна сграда;

б) язовир „Огоста”: 

- наличие на 3 бр. трафопоста,

- инжекционна галерия с 3 бр. входове за контрол на състоянието на стената;

в) язовир „Кула”:

- наличие на Помпена станция;

5.2. В приложение № 3.4:

а) язовир „Домлян”:

- Помпена станция за питейна вода,

- водоем за нуждите на Административната сграда,

- Административна сграда;

б) язовир „Пясъчник”:

- Помпена станция,

- тръби за зареждане на язовира,

- водовземни съоръжения на изравнител Пясъчник – ГНК – Лисичево – Стряма и Р-43 Попова вода – намиращи се на 3 км. от язовирната стена.

Ще бъдат ли включени в документацията за участие, респективно в съответните технически задания горепосочените елементи и как ще повлияе това върху броя на охранителите, посочен в документацията за участие? С особена сила това важи за язовир „Пясъчник”, чийто изравнител е на около 3 км. от язовирната стена.

Отговор 6: 5.1. Приложение № 3.3:



а) Язовир „Горни Дъбник” – Помпената станция, трафопоста, ВЕЦ и административна сграда са собственост на  „Напоителни системи” ЕАД и за това не са включени в приложението. Охраната им е задължение на дружеството.



б) Язовир „Огоста” – трафопостовете и инжекционната галерия са неделима част от язовирната стена и поради тази причина не са посочени като отделни съоръжения, а се включват в т.1 Язовирна стена- земнонасипна.



в) Язовир „Кула” – Помпената станция е собственост на „Напоителни системи” ЕАД за това не е включена в приложението. Охраната й е задължение на дружеството.



5.2. Приложение № 3.4:



а) Язовир „Домлян” – Помпена станция за питейна вода, водоем за нуждите на административната сграда и административна сграда са собственост на  „Напоителни системи” ЕАД и за това не са включени в приложението. Охраната им е задължение на дружеството.



б) Язовир „Пясъчник” 



- помпената станция е собственост на „Напоителни системи” ЕАД за това не е включена в приложението. Охраната ѝ е задължение на дружеството.



– пълнещата деривация на язовира не е предмет на поръчката.

Въпрос 7: При огледите е установено, че на някои от язовирите липсват елементи, посочени в съответното техническо задание (приложение № 3.3), а именно:

а) язовир „Сопот”:

- няма моторна лодка,

- няма авариен склад;

б) язовир „Рабиша”:

- няма помещение за охраната,

- няма ел. ток,

- няма пасарелка – лодка;

в) язовир „Кула”:

- няма пасарелка.

Ще бъдат ли изключени от документацията за участие, респективно от съответното техническо задание горепосочените елементи?

Отговор 7: а) Язовир „Сопот” –


- по експлоатационни причини моторната лодка е заменена с метален понтон



- има авариен склад, който в момента не се използва, а материалите от него се съхраняват в кантона на язовира.



б) Язовир „Рабиша” –


- Предишната фирма, изпълнявала охраната на язовира се е помещавала в помпената станция. По преценка на изпълнителя, ако е необходимо, ще му бъде предоставена възможност и място да инсталира фургон за разполагане на охранителния състав, както и връзка за ел. захранване.



- Записаното в техническото задание „5.  Пасарелка – лодка” означава, че  вместо пасарелка на язовира се използва лодка. 



в) Язовир „Кула” – допусната е техническа грешка при изготвяне на техническото задание. Вместо пасарелка на язовира се използва лодка, като следва текстът да бъде „Пасарелка – лодка”.

МИНИСТЪР:   /п/ не се чете  

 

ПРОФ. ДСН ДИМИТЪР ГРЕКОВ
